text: қарағай өлкейек алабындағы өзен. ақтөбе облысы ырғыз ауданы жерімен ағады. ұзындығы 146 км, су жиналатын алабы 3150 км2. аңғары кең, 0,5 км. арнасының ені 40 м-ден 125 м-ге дейін жетеді. жайылмасы кең. жер асты, жауын-шашын суларымен толығады. су тапшы жылдары арнасының көпшілік жері құрғап қарасуларға бөлініп қалады. жылдық орташа су ағымы 0,62 м3/с. суы мал суаруға және жайылымды көлдетіп суландыруға пайдаланылады.